8. ΝΟΜΟΣ υπ’ αριθ. 1705 της 23/30 Μαρτ. 1951 Περί μεταβιβάσεως των σιταποθηκών της ΚΕΠΕΣ εις τας Γεωργικάς Συνεταιριστικάς Οργανώσεις. Άρθρ.1.-Αι κατά τους Νόμ. 5686 και 6195 ανεγερθείσαι σιταποθήκαι υπό της ΚΕΠΕΣ χάριν των παραγωγών δια κρατήσεων εκ του τιμήματος των συγκεντρωθέντων σιτηρών μεταβιβάζονται κατά τας διατάξεις του παρόντος Νόμου εις τας Ενώσεις Γεωργικών Συνεταιρισμών της περιφερείας εν τη οποία εκάστη των αποθηκών κείται. Άρθρ.2.-1.Αι κατά το προηγούμενον εδάφιον σιταποθήκαι μεταβιβάζονται εις οίαν κατάστασιν ευρίσκονται μετά των εμπραγμάτων και ενοχικών δικαιωμάτων, άτινα η ΚΕΠΕΣ κέκτηται επί των κτιρίων, καθώς και επί των γηπέδων εφ’ ου εκάστη είναι ανεγηγερμένη και μετά πάντων των προσαυξημάτων, παραρτημάτων και παρακολουθημάτων αυτών. Επίσης μεταβιβάζεται παν έτερον ενοχικόν δικαίωμα έναντι παντός τρίτου απορρέον εκ της εκμεταλλεύσεως αυτών ή σχετικόν προς αυτάς, μετά των εκ των δικαιωμάτων και εννόμων σχέσεων τούτων αγωγών. 2.Η Ένωσις Γεωργικών Συνεταιρισμών εις ην μεταβιβάζεται η σιταποθήκη αναλαμβάνει αντιστοίχως άπαντα τα τυχόν υφιστάμενα εμπράγματα βάρη και τους περιορισμούς της κυριότητος τους απορρέοντας εκ των τίτλων της κτήσεως ή της παραχωρήσεως του γηπέδου ή εξ οιασδήποτε αιτίας, προσέτι δε και πάσαν υφισταμένην ενοχικήν υποχρέωσιν της ΚΕΠΕΣ απορρέουσαν εκ της ανεγέρσεως της σιταποθήκης, της κτήσεως ή της παραχωρήσεως του γηπέδου, καθώς και εκ της εκμεταλλεύσεως της σιταποθήκης ή σχετικής προς αυτήν. Άρθρ.3.-Η ΚΕΠΕΣ δεν φέρει ουδεμίαν ευθύνην έναντι της Ενώσεως Γεωργικών Συν/σμών εις ην η σιταποθήκη μεταβιβάζεται δια τυχόν υφισταμένην ή μέλλουσαν να εγερθή αμφισβήτησιν ένδικον ή μη, ή και παρανόμων προσβολήν υφ’ οιουδήποτε των εκχωρουμένων δικαιωμάτων αυτής. Άρθρ.4.-1.Η μεταβίβασις πραγματοποιείται δι’ αποφάσεως του Υπουργού της Γεωργίας, όστις καθορίζει δι’ αυτής εφ’ άπαξ τους όρους και κανόνας δια την επισκευήν, συντήρησιν και επί κέρδει εκμετάλλευσιν των σιταποθηκών ή και κατ’ ειδικάς περιπτώσεις άνευ κέρδους ή ανταλλάγματος, ως και τας ειδικάς περιπτώσεις της προνομιακής παραχωρήσεως της χρήσεως αυτών προς εξυπηρέτησιν των σκοπών του Υπουργείου της Γεωργίας και εν γένει τους χάριν των γενικωτέρων δημοσίων σκοπών περιορισμούς της ελευθέρας διαθέσεως και εκμεταλλεύσεως των σιταποθηκών. 2.Δια την απαλλοτρίωσιν των μεταβιβαζομένων σιταποθηκών ή σύστασιν εμπραγμάτου βάρους επ’ αυτών προαπαιτείται η έκδοσις εγκριτικής αποφάσεως του Υπουργού της Γεωργίας μετ’ έρευναν της σκοπιμότητος ή της ωφελιμότητος της αιτουμένης υπό της Ενώσεως Γεωργ. Συν/σμών δικαιοπραξίας. Η έλλειψις τοιαύτης αδείας καθιστά την συναφθείσαν δικαιοπραξίαν απολύτως άκυρον, υπό τον όρον, ότι εν τη αποφάσει περί της μεταβιβάσεως ρητώς εγένετο μνεία περί της ακυρότητος ταύτης. Άρθρ.5.-1.Η περί μεταβιβάσεως των σιταποθηκών κατά το προηγούμενον άρθρον απόφασις του Υπουργού της Γεωργίας νομίμως δημοσιευομένη εν περιλήψει δια της Εφημερίδος της Κυβερνήσεως, αποτελεί τον νόμιμον τίτλον της μεταβιβάσεως και μεταγράφεται νομίμως εν τοις οικείοις βιβλίοις υπό του αρμοδίου φύλακος των μεταγραφών. 2.Η μεταβίβασις αύτη εις τας Ενώσεις Γεωργ. Συν/σμών δεν υπόκειται εις φόρον μεταβιβάσεως ή υπερτιμήματος, η δε περί αυτής απόφασις του Υπουργού της Γεωργίας απαλλάσσεται τελών χαρτοσημάνσεως ως και μεταγραφής. Άρθρ.6.-1.Αι διατάξεις του παρόντος Νόμου εφαρμόζονται αναλόγως και επί των κατά το Ν.Δ. υπ’ αριθ. 255/1947 ανεγειρομένων μερίμνη της Κεντρικής Υπηρεσίας Διαχειρίσεως Εγχωρίων Προϊόντων (ΚΥΔΕΠ) νέων σιταποθηκών των περιερχομένων κατά κυριότητα εις τας Ενώσεις Γεωργ. Συν/σμών της περιφερείας εκάστης των αποθηκών τούτων. 2.Αι διατάξεις περί ανεγέρσεως σιταποθηκών επί αλλοτρίου ή απαλλοτριωθέντος γηπέδου του εδαφ. 2 του άρθρ. 20 του Νόμ. 5686 ως αντικατεστάθη τούτο δια του άρθρ. 11 του Νόμ. 6195/1936 εφαρμόζεται αναλόγως και επί των ανεγειρομένων κατά το Ν.Δ. υπ’ αριθ. 255/1947 σιταποθηκών. 3.Η ΚΥΔΕΠ δικαιούται, ίνα καλύψη εις βάρος των καταθέσεων του κατά το άρθρ. 8 του Δ/τος  από 11 Μαΐου 1946, ως ετροποποιήθη δια του  υπ’ αριθ. 255/1947 Ν.Δ/τος Ειδικού Λ/σμού  Κρατήσεων,      τας     δαπάνας      εις      ας       υπεΣελ. 793 148-115 Προστασία σιτοπαραγωγής 16.Λ.α.7-8 βλήθη κατά την περίοδον της συγκεντρώσεως σιτηρών του 1946 χάριν της επισκευής των κατά τον παρόντα Νόμον μεταβιβαζομένων σιταποθηκών. Αι αναλήψεις αύται γίνονται ειδική εγκρίσει του Υπουργού της Γεωργίας μετά ουσιαστικόν έλεγχον του σχετικού Λ/σμού δαπανών μη υποκείμενον εις τας διατυπώσεις του Ν.Δ/τος τούτου και του εις εκτέλεσιν αυτού εκδοθέντος Β.Δ. από 14 Ιουλ. 1947 «περί τρόπου και κανόνων αναλήψεως και διαχειρίσεως καταθέσεων Ειδ. Λ/σμού κρατήσεων υπέρ ανεγέρσεως σιταποθηκών κλπ.». «4.Προκειμένου περί εξωπλισμένων ή μη σιταποθηκών επιλιμενίων Κέντρων σιτοπαραγωγικών περιφερειών ή σιταποθηκών ανεγειρομένων εν Πειραιεί η Κεντρική Υπηρεσία Διαχειρίσεως Εγχωρίων Προϊόντων (Κ.Υ.Δ.Ε.Π.) λογίζεται ως περιφερειακή συνεταιρική οργάνωσις και συνεπώς ισχύουν και ως προς αυτήν άπασαι αι διατάξεις του Ν.Δ. 255/1947 και του Νόμ. 1705/51 όσον αφορά την ανέγερσιν, συντήρησιν ή βελτίωσιν, ως και την μεταβίβασιν της κυριότητος των εις βάρος των κεφαλαίων του παρά τη Α.Τ.Ε. υφισταμένου Ειδικού Λ/σμού ανεγειρομένων σιταποθηκών». Η παρ. 4 προσετέθη δια του άρθρ. 7 του Ν.Δ. 3363/1955 (κατωτ. αριθ. 9β). Άρθρ.7.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως.